
HOTĂRÂRE

cu privire la modificarea statelor de personal prin introducerea 

Serviciului de audit intern la IPNA Compania „Teleradio-Moldova”
În conformitate cu prevederile art.56 alin.(6), art.58, art.60 alin.(3) lit.d), art.61. alin. 5 din Codul audiovizualului al Republicii Moldova şi în baza cap.VI pct. 1-4, pct. 3 lit d), cap.VII pct. 2-4, cap. IX, cap. X, din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărârea Consiliului de Observatori nr. 87 din 30.08.2013, p.42 lit.e) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", modificat prin Hotărârea Consiliului de Observatori nr. 11 din 17.03.2015 
În scopul perfecționării sistemului de management financiar și de control a  IPNA Compania ”Teleradio Moldova, în temeiul Legii privind controlul financiar public nr. 229 și recomandărilor Curții de Conturi prin Raportul nr. 13 din 30.04.2015 „cu privire la auditul conformității gestionării fondurilor publice asociat auditului situațiilor financiare la IPNA Compania „Teleradio-Moldova” pe anii 2013-2014”, Consiliul de Observatori
HOTĂRĂŞTE:
1. Se amână pentru ședința Consiliului Observatori din 30.10.2015 subiectul  modificării Statelor de personal pentru anul 2015 prin introducerea Serviciului de audit intern în Instituţia Publică Naţională a Audiovizualului Compania „Teleradio-Moldova”.
2. Se recomandă Președintelui IPNA Compania ”Teleradio-Moldova”:
a. Schimbarea sintagmei ”schema de încadrare” cu sintagma ”statele de personal”, ultima fiind utilizată conform Codului Muncii Republicii Moldova.
b. Utilizarea terminologiei Codului Muncii Republicii Moldova, adică ”lichidarea” sau ”reducerea” funcției sau a numărului de unități.
c. Redactarea și prezentarea fișei postului pentru funcția de Șef serviciu audit intern și specialist principal ai serviciului audit intern.
d. Organizarea unui concurs pentru suplinirea acestor funcții, la discreția sa.
e. Prezentarea CV-urilor candidaților.
3. Prezenta hotărâre intră în vigoare la data adoptării.
Prezenta hotărâre a fost adoptată cu votul a 7 membri ai Consiliului de Observatori prezenți la ședință PRO (D. Deleu; P.Grozavu, L. Călugăru; L. Gurez; S. Nistor; L. Vasilache; V. Țapeș).

